วิกิพีเดีย:รู้ไหมว่า/กรุ 8

== เรื่องที่ผ่านมา**

**10 กุมภาพันธ์ 2556**
100px- ...มีหลักฐานว่า มนุษย์นำสัตว์สกุลไก่ (ในภาพ) มาเลี้ยงในครัวเรือนเพื่อการบริโภคเป็นเวลานานกว่า 4,000 ปีมาแล้ว- ...กรณีพิพาทกุญแจเข้ารหัสเอเอซีเอส เป็นกรณีพิพาทในปี พ.ศ. 2550 ที่สมาคมภาพยนตร์อเมริกันและบริษัทเอเอซีเอสแอลเอมีหนังสือบอกกล่าวเว็บไซต์ที่เผยแพร่กุญแจเข้ารหัสเอเอซีเอสให้นำกุญแจออก แต่กุญแจดังกล่าวกลับได้รับการเผยแพร่ซ้ำบนอินเตอร์เน็ตจำนวนมาก- ...แผนการโคลัมโบมีโครงการ DAP ที่เป็นส่วนสำคัญยิ่งในการลดการใช้ยาเสพติดในภูมิภาคเอเชียแปซิฟิก โดยปัจจุบันมีโครงการพิเศษในอัฟกานิสถาน- ...ในประเทศไทย มีหลักฐานของยุคโลหะที่พิพิธภัณฑสถานแห่งชาติ บ้านเก่า และแหล่งโบราณคดีบ้านเชียง- ...โรซาลินด์ แฟรงคลินแสดงความเห็นต่อแบบจำลองดีเอ็นเอเกลียวคู่ของวัตสันและคริก ว่า "ก็สวยดี แต่สองคนนั้นจะพิสูจน์ได้อย่างไรหรือ"

**27 มกราคม 2556**
right- ...นกอัลบาทรอส (ในภาพ) เป็นนกบินได้ซึ่งมีขนาดใหญ่ที่สุดในโลก มีศักยภาพในการบินมากเพราะมีปีกใหญ่โต แต่ด้อยความสามารถในการเดินเพราะมีตีนเป็นพังผืดเหมือนตีนเป็ด- ...ตามข้อมูลขององค์การอนามัยโลก ประชาชนหนึ่งในสามของประเทศส่วนใหญ่รายงานว่า ตนเคยเข้าเกณฑ์ความผิดปกติทางจิตอย่างน้อยหนึ่งชนิดในช่วงใดช่วงหนึ่งของชีวิต- ...ระหว่างประจำสถานีวิจัยในทวีปแอนตาร์กติกาเพียงลำพังท่ามกลางพายุหิมะ เลโอนิด โรโกซอฟ ศัลยแพทย์ชาวรัสเซีย ได้ผ่าตัดไส้ติ่งตนเอง จนได้รับการยกย่องว่าเป็นอัตศัลยกรรมครั้งสำคัญครั้งหนึ่ง- ...ศัพท์อินเทอร์เน็ตคำว่าหุ่นเชิด ซึ่งหมายถึงอัตลักษณ์ออนไลน์ที่ใช้หลอกลวงผู้อื่นเพื่อจุดประสงค์ในการโต้ตอบกับตัวเอง เพื่อวิจารณ์ผู้อื่นในลักษณะที่ไม่ถูกต้อง หรือเพื่อหลบเลี่ยงการถูกระงับการใช้งานเว็บไซต์ ปรากฏการใช้งานครั้งแรกในปี พ.ศ. 2536- ...ประกาศความเป็นมนุษย์เป็นส่วนหนึ่งของพระราชดำรัสวันขึ้นปีใหม่ของพระเจ้าโชวะ เขียนด้วยภาษาโบราณ ความหมายที่แท้จริงจึงเป็นที่ถกเถียงกันอย่างยิ่งระหว่างโลกตะวันตกกับชาวญี่ปุ่นเอง บ้างก็ว่าใจความคือทรงปฏิเสธแนวคิดที่ว่าพระองค์ทรงเป็นสมมติเทวะ บ้างก็ว่าประเทศญี่ปุ่นเป็นประชาธิปไตยมาตั้งแต่สมัยเมจิแล้ว มิใช่เพิ่งมาเป็นเมื่อถูกยึดครอง

**5 มกราคม 2556**
บ้านพักส่วนตัวของสไตรแซนด์- ...ปรากฏการณ์สไตรแซนด์ เป็นชื่อเรียกความพยายามปกปิดข้อมูลที่ทำให้เกิดความสนใจในข้อมูลดังกล่าวมากขึ้น มีที่มาจากการฟ้องคดีของบาร์บรา สไตรแซนด์ นักแสดงอเมริกัน เพื่อปกปิดภาพถ่ายบ้านพักส่วนตัวของเธอที่มาลิบู (ในภาพ)
*...สวนสาธารณะโทบุเวิลด์สแควร์ในญี่ปุ่นมีสิ่งจำลองจากสถานที่สำคัญทั่วโลก รวมถึงมรดกโลก เพื่อปกป้องวัฒนธรรมและซากปรักหักพังของรูปแบบสถาปัตยกรรมทั่วโลก- ...วิทยาศาสตร์เทียม เป็นสาขา แนวปฏิบัติ หรือองค์ความรู้ใด ๆ ที่ได้รับการนำเสนอให้สอดคล้องกับบรรทัดฐานทั้งหลายแห่งการวิจัยทางวิทยาศาสตร์ แต่ไม่สามารถพิสูจน์ได้ว่าผ่านบรรทัดฐานตามที่กล่าวอ้าง- ...ข้อความลอเร็มอิปซัมในวงการกราฟิกดีไซน์ ซึ่งใช้แทนข้อความที่ไม่มีความหมายเพื่อดึงความสนใจของผู้ชมไปยังการจัดรูปหน้าและไทป์เฟซ แท้จริงแล้วเป็นส่วนหนึ่งของข้อความที่แต่งโดยคิเคโรซึ่งดัดแปลงให้ดูเหมือนเป็นภาษาละตินที่ไม่ถูกต้องและไม่มีความหมาย- ...หมึกฮัมโบลด์ เป็นหมึกกล้วยชนิดหนึ่ง มีพฤติกรรมแย่งอาหารและกินแม้แต่พวกเดียวกันเอง เมื่อชาวประมงจับหมึกฮัมโบลด์ได้ตัวแรกจะหั่นมันเป็นชิ้นโยนลงทะเล เพื่อใช้เป็นเหยื่อล่อหมึกตัวอื่นให้ตามมา

**18 ธันวาคม 2555**
right- ...อีเห็น (ในภาพ) เป็นสัตว์กินเนื้อ เมื่อนำมาเลี้ยงด้วยเมล็ดกาแฟ มูลถ่ายออกมาได้เป็นกาแฟขี้ชะมดมีรสชาติดีราคาสูง- ...วิทยาศาสตร์เทียม "สนามแรงบิด" ได้รับการสนับสนุนจากนักวิชาการที่มีชื่อเสียงและหน่วยงานให้ทุนวิจัยภาครัฐในประเทศไทย- ...ยุทธการตอกลิ่มเป็นยุทธการใหญ่ที่สุดและนองเลือดที่สุดที่สู้รบกันในแนวรบด้านตะวันตกในสงครามโลกครั้งที่สอง มีทหารเสียชีวิตราว 19,000 คน จากจำนวนผู้ร่วมรบ 610,000 คน- ...องค์การอาหารและการเกษตรแห่งสหประชาชาติได้มีมติให้มีการจัดตั้ง "วันดินโลก" ตรงกับวันที่ 5 ธันวาคม อันเป็นวันคล้ายวันพระราชสมภพของพระบาทสมเด็จพระปรมินทรมหาภูมิพลอดุลยเดช- ...มีกฎหมายหลายฉบับที่จำกัดการเผยแพร่และเข้าถึงข้อมูลที่ระบุตัวบุคคลได้เพื่อป้องกันอาชญากรรมทางเทคโนโลยี อย่างไรก็ดี มีข้อมูลหลายอย่างที่แม้โดยเอกเทศจะไม่อาจใช้ระบุตัวบุคคลได้ แต่เมื่อประกอบกันแล้วก็อาจใช้ระบุตัวบุคคลได้

**7 ธันวาคม 2555**
100px- ...ความสมมูลระหว่างมวล-พลังงาน (สมการในภาพ) อธิบายว่า พลังงานไม่สามารถถูกสร้างขึ้นใหม่หรือทำลายลงไปได้ และพลังงานในทุกรูปแบบต่างมีมวล มวลก็เช่นกันไม่อาจถูกสร้างขึ้นใหม่หรือทำลายลงไปได้ และในทุกรูปแบบต่างก็มีพลังงานอยู่- ...พันธมิตรสายการบินหลักสามรายคือ สตาร์อัลไลแอนซ์, วันเวิลด์และสกายทีม มีส่วนแบ่งการตลาดรวมทั้งหมดราวร้อยละ 77 ของการบินพาณิชย์โลก- ...พระเจ้าจักกายแมง ผู้เป็นพระเชษฐา และพระเจ้าแสรกแมง ผู้เป็นพระอนุชา พระมหากษัตริย์พม่า ต่างมีพระสติวิปลาสในบั้นปลายพระชนมชีพเหมือนกันและสวรรคตในปีเดียวกัน- ...การละเมิดสิทธิมนุษยชนในประเทศไทยที่เกิดจากการกระทำของเจ้าหน้าที่รัฐถูกเอาผิดตามกฎหมายเพียงส่วนน้อยเท่านั้น เพราะว่าเจ้าหน้าที่กระทำการได้โดยไม่มีความผิดภายใต้กฎอัยการศึกและกฎหมายที่ให้อำนาจไว้เฉพาะอีกสองฉบับ- ...ได้มีความพยายามของผู้เชี่ยวชาญและสถานทูตสหรัฐอเมริกาในกรุงคาบูลที่จะธำรงรักษาพุทธสถานเมสไอนัค อายุกว่า 2,000 ปีในอัฟกานิสถาน จากการทำเหมืองทองแดงเปิดขนาดใหญ่ซึ่งดำเนินการโดยรัฐบาลจีน

**12 พฤศจิกายน 2555**
right- ... เมื่อมีการผสมผสานความเชื่อของนิกายสุขาวดีเข้ากับนิกายเซน แนวคิดสุขาวดี (ในภาพ) จึงได้รับการอธิบายในเชิงธรรมาธิษฐาน- ... ปลาในสกุลปลาแกมบูเซียมีลักษณะเด่น คือ กินลูกน้ำซึ่งเป็นตัวอ่อนของยุงได้ดีและมาก แม้เป็นลูกปลาเกิดใหม่ โดยเฉพาะอย่างยิ่งปลาแกมบูเซีย จึงเป็นนิยมนำเข้ามาในประเทศต่าง ๆ เพื่อกำจัดยุงในแหล่งน้ำ- ... เนื่องจากลิงบาบูนกินเนื้อเป็นอาหารหลัก จึงอาจโจมตีทำร้ายมนุษย์ได้ด้วย แต่ก็ยังมีผู้นำมาฝึกให้เล่นละครลิงหรือละครสัตว์ได้- ... ในสหราชอาณาจักรทุกครัวเรือนที่รับชมโทรทัศน์ไม่ว่าผ่านอุปกรณ์ใดและช่องทางใดต้องซื้อใบอนุญาตรับโทรทัศน์ราคา 145.50 ปอนด์ต่อครัวเรือนต่อปีสำหรับการรับชมในระบบสี คดีรับชมโทรทัศน์โดยไม่ได้รับอนุญาตมีมากถึงราวหนึ่งในสิบของคดีในศาลแขวง- ... หอคอยกัวลาลัมเปอร์สูงกว่าเปโตรนาสทาวเวอร์เพราะสร้างอยู่บนเนินเขาใจกลางกรุงกัวลาลัมเปอร์ที่ความสูง 515 เมตรเหนือระดับน้ำทะเล ทำให้หอคอยนี้เป็นสิ่งก่อสร้างที่สูงที่สุดในกรุงกัวลาลัมเปอร์

**21 ตุลาคม 2555**
right- ...จากการศึกษาของสันตะสำนักพบว่า ในช่วงคริสต์ศตวรรษที่ 20 ร้อยละ 75 ของผู้ที่ถูกฆ่าตายเพราะศาสนาเกิดจากการเบียดเบียนคริสต์ศาสนิกชน‎ (ในภาพ)- ...ในออสเตรเลียใช้หน่วยโทษเพื่อปรับปรุงค่าปรับ ค่าธรรมเนียม หรืออัตราอื่นที่กำหนดไว้ในกฎหมายทั้งหมดให้ทันสมัยได้ในคราเดียวกัน และยังใช้กำหนดโทษสำหรับบุคคลธรรมดาและบรรษัทให้ต่างกันได้อีกด้วย- ...เมื่อครั้งที่ เอเบอร์ฮาร์ด เมล ลาออกจากการเป็นผู้ฝึกสอน สมคิด พงษ์อยู่ ก็ได้รับหน้าที่เป็นผู้ฝึกสอนให้แก่ วีระเดช โคธนี่ นักฟันดาบสองเหรียญทองแดงโอลิมปิก- ...ค่างหนุมาน เป็นค่างที่มีความคล่องแคล่วว่องไวมาก และสามารถกระโดดจากพื้นได้สูงถึง 5 เมตร เพื่อหลบหลีกศัตรู- ...เรลิกของฌ็อง-บาติสต์ เดอ ลา ซาลถูกเก็บรักษาไว้ที่ศูนย์กลางคณะภราดาลาซาล กรุงโรม ประเทศอิตาลี

**25 กันยายน 2555**
right
*... เมื่อ พ.ศ. 2554 นาซาประกาศให้ดวงจันทร์เอนเซลาดัส (ในภาพ) เป็น "สถานที่นอกโลกที่เอื้อต่อการดำรงอยู่ของสิ่งมีชีวิตมากที่สุดในระบบสุริยะเท่าที่รู้จักมา"- ... อุดมศิลป์ สอนบุตรนาค เป็นชาวไทยเพียงคนเดียว ที่สามารถทำประตูได้ในการแข่งขันกีฬาฟุตบอลในโอลิมปิกรอบ 16 ทีมสุดท้ายตราบจนปัจจุบัน- ... ซุปเยื่อไผ่นั้น แท้ที่จริงแล้ว ทำมาจากเห็ดร่างแห- ... นอกจากเป็นอาหารสำคัญในงานฉลองของชาวมีนังกาเบาแล้ว เครื่องปรุงของเรินดังยังมีความหมายทางปรัชญาด้วย- ... ไดอานา เจ้าหญิงแห่งเวลส์โปรดให้บรรเลงไอวาวทูธี มายคันทรีในงานอภิเษกสมรสของพระองค์เมื่อ ค.ศ. 1981 โดยตรัสว่า "เป็นเพลงโปรดตั้งแต่สมัยเรียน" เพลงนี้ยังถูกบรรเลงต่อมาในพระราชพิธีศพ ใน ค.ศ. 1997 และวันครบรอบการสิ้นพระชนม์ ใน ค.ศ. 2007

**9 กันยายน 2555**
right
*... ตั๊กแตนตำข้าว (ในภาพ) เป็นอันดับของแมลงที่ประกอบไปด้วยแมลงมากกว่า 2,400 ชนิด 430 สกุล
*... นัตโตะ เป็นถั่วเหลืองหมักของญี่ปุ่นที่มีสารอาหารที่เป็นประโยชน์หลายอย่างและเคยใช้ป้องกันโรคบิดในกองทัพเรือญี่ปุ่น
*... กองทุนเพื่อเด็กแห่งสหประชาชาติ (UNICEF) เห็นว่าทั่วโลกมีคนราว 250 ล้านคนถูกเลือกปฏิบัติเพราะตกอยู่ในระบบวรรณะ
*... พลาสติกแข็ง เช่น ฝาขวด ใช้เวลาย่อยสลายทางชีวภาพนานถึง 400 ปี
*... กลุ่มอาการภูมิคุ้มกันเสื่อมที่เริ่มต้นในวัยผู้ใหญ่เป็นโรคของระบบภูมิคุ้มกันที่ทำให้ผู้ป่วยมีภูมิคุ้มกันบกพร่องจนมีอาการคล้ายกลุ่มอาการภูมิคุ้มกันเสื่อมหรือเอดส์ แต่ไม่ได้เกิดจากการติดเชื้อเอชไอวีและไม่ใช่โรคติดต่อ

**7 สิงหาคม 2555**
100px- ...อาโวกาโด หรือลูกเนย (ในภาพ) แม้ใช้รับประทานเป็นอาหารได้ แต่ก็เป็นพิษต่อสัตว์หลายชนิดและทำให้บางคนเกิดอาการแพ้ได้- ...เพชรไทย ชูวัฒนะ ได้เป็นรองแชมป์โลกของสมาคมมวยโลกใน พ.ศ. 2533 โดยไม่เคยชกกับนักมวยสากลชาวต่างชาติเลยสักคนเดียว- ...วัดคณิกาผล ได้ชื่อวัดซึ่งแปลว่า ผลของนางโสเภณี ก็เพราะเหล่านางโสเภณีที่เขตป้อมปราบศัตรูพ่ายลงขันกันสร้างขึ้นในรัชกาลที่ 3- ...โนะโซะมิ โมะโมะอิ เป็นหญิงสาวชาวญี่ปุ่นซึ่งเป็นที่รู้จักกว้างขวาง เพราะเข้าสู่วงการภาพยนตร์เอวีเมื่ออายุได้ 23 ปี มีผลงานเดือนละ 10 เรื่อง แต่ถูกแทงและเผาจนตายในอีก 1 ปีให้หลัง- ...เมื่อครั้งการแข่งขันเอเชียนบีชเกมส์ 2008 โดโด้ แขนควง และ ท้าวดักแด้ ต่างดิ้นรนหาทุนทรัพย์ออกเดินทางร่วมกับทีมเชียร์ของตน และอาศัยแผนกครัวบีชเกมส์เป็นที่พักพิง

**2 สิงหาคม 2555**
right- ...ซัมบัล (ในภาพ) เป็นอาหารจำพวกเครื่องจิ้มที่เป็นที่นิยมและมีความหลากหลายในอินโดนีเซียและมาเลเซีย- ...ซู เฉิน เป็นนักวอลเลย์บอลชายหาดชาวจีน ที่ได้รับการจัดให้อยู่ในอันดับที่สามของการจัดอันดับซีเอ็นเอ็นอินเตอร์เนชันแนลของนักกีฬาเอเชียที่เซ็กซี่มากที่สุด- ...ไนดาน ตูฟชินบายา นักยูโดที่พบกับ ธีรวัฒน์ หอมกลิ่น เป็นชาวมองโกเลียคนแรกที่ได้รับเหรียญทองจากการแข่งกีฬาโอลิมปิก- ...โอลกา คาร์ลัน เป็นนักฟันดาบหญิง ที่ได้รับการคัดเลือกจากทางการยูเครนให้เป็น "นักกีฬาหญิงยอดเยี่ยมแห่งปี" ตลอดจนได้รับเลือกให้ขึ้นปกนิตยสารเอ็กซ์เอ็กซ์แอลกับเพื่อนร่วมทีมของเธอ- ...ฮัลค์ เป็นนักฟุตบอลชาวบราซิล ที่ได้รับชื่อเล่นจากพ่อของเขา ซึ่งเป็นผู้ที่ชื่นชอบซีรีส์ ดิอินเครดิเบิลฮัลค์

**24 กรกฎาคม 2555**
150px- ...นาซีลมะก์ (ในภาพ) เป็นอาหารประจำชาติและเป็นมรดกทางวัฒนธรรมของมาเลเซีย ทำจากข้าวเจ้าหุงกับกะทิ พบในมาเลเซีย บรูไน สิงคโปร์ หมู่เกาะรีเยา และภาคใต้ของประเทศไทย- ...ร่ำลือกันว่าสตรีญี่ปุ่นซึ่งสวมกิโมโนยอมตายในมหาอัคคีภัยชิโระกิยะเมื่อ พ.ศ. 2475 ไม่ยอมกระโดดลงสู่ฟูกเบื้องล่างเพราะเกรงผู้คนจะเห็นว่าไม่นุ่งชั้นใน นับแต่เหตุการณ์นี้พฤติกรรมการแต่งกายของสตรีญี่ปุ่นจึงเปลี่ยนไป- ...ขงเบ้ง ก.ร่มศรีทอง เป็นนักมวยไทยที่ได้รับการย้ายค่าย โดยมีการชี้แจงว่าเจ้าของค่ายเดิมไม่มีเวลาดูแล ซึ่งไม่ได้มีการซื้อขายกันแต่อย่างใด- ...ในการแข่งขันชิงแชมป์รุ่นสตอร์วเวทของสภามวยไทยโลกระหว่าง จูล่ง เอกบางไทร กับคู่ชก มีการทำสถิติเดิมพันมวยที่สูงที่สุดในรอบ 20 ปี- ...จักจั่นทะเล เป็นสัตว์ที่มีรูปร่างคล้ายกับจักจั่นที่เป็นแมลง ตัวขนาดเท่าแมลงทับ แต่อาศัยอยู่ในทะเล

**18 มิถุนายน 2555**
...ผู้นับถือปีศาจสปาเกตตีลอยฟ้า (ในภาพ) เชื่อว่าการที่คนหันมาอวยพรกันด้วยคำ "สุขสันต์ฮอลิเดย์" แทนการอวยพรเดิม เช่น สุขสันต์วันคริสต์มาส ถือเป็นการสนับสนุนลัทธิพาสตาเรียน
*...สี่เสือแห่งเอเชียหมายถึงการพัฒนาทางเศรษฐกิจและสังคมอย่างรวดเร็วใน ฮ่องกง สิงคโปร์ เกาหลีใต้และไต้หวัน
*...อาเซียนมีสมาชิกเป็นประเทศด้อยพัฒนาสามประเทศได้แก่ ลาว พม่า และกัมพูชา ทั้งสามประเทศนี้ล้วนมีพรมแดนติดกับประเทศไทย
*...ปัญจศีลเป็นปรัชญาแห่งรัฐของอินโดนีเซียที่ประธานาธิบดีซูการ์โนเสนอขึ้นเมื่อ พ.ศ. 2488 และรวมเข้าไว้ในรัฐธรรมนูญของสาธารณรัฐเมื่อ พ.ศ. 2521
*...กะเทยมิได้จำกัดอยู่เพียงในมนุษย์เท่านั้น หากพบได้ทั่วไปในสิ่งมีชีวิตหลายชนิดทั้งพืชและสัตว์ เช่น ไส้เดือน หอยทาก เป็นต้น

**11 มิถุนายน 2555**
right
*...ใน พ.ศ. 2552 มีผู้ใช้บริการรถไฟความเร็วสูงของ JR ตอนกลาง (ในภาพ) กว่า 138 ล้านคน มากกว่ายอดผู้โดยสารของสายการบินที่ใหญ่ที่สุดในโลก
*...เยาวชนในวัยเรียนร้อยละ 1-5 ปฏิเสธหรือกลัวโรงเรียน
*...อาริสโตเติลได้จำแนกลักษณะของเหตุผลวิบัติไว้ 8 ประการ
*...ทั่วโลกมีชนพื้นเมืองอยู่ราว 350 ล้านคน ซึ่งคนเหล่านี้มักถูกกดขี่และเลือกปฏิบัติในประเทศของตน
*...ทั่วโลกมีผู้ลี้ภัยกว่า 10 ล้านคนในค่ายพักพิงราว 700 แห่ง มีเพียงร้อยละ 1 เท่านั้นที่ได้รับการตั้งถิ่นฐานใหม่ในประเทศที่สาม

**25 พฤษภาคม 2555**
right
*...แร่ใยหิน (ในภาพ) เป็นวัสดุราคาถูก มีสมบัติเชิงกลที่ดี เคยถูกนำมาใช้แพร่หลายในบ้านเรือน ปัจจุบันหลายประเทศจำกัดหรือห้ามใช้งานแร่ใยหินเพราะก่อให้เกิดโรคปอดเป็นอันตรายถึงชีวิต
*...คณะกรรมการสิทธิมนุษยชนแห่งสหประชาชาติ (UNCHR) รับรองการปฏิเสธการเกณฑ์ทหารโดยมโนสำนึก แต่รัฐบาลหลายประเทศยังมิได้ปฏิบัติตามคำแนะนำของ UNCHR
*...ในวันหนึ่งมีความเสียหายเกิดขึ้นต่อดีเอ็นเอมนุษย์ได้มากถึงหนึ่งล้านตำแหน่งต่อเซลล์ต่อวัน จึงจำเป็นต้องมีการซ่อมแซมดีเอ็นเออยู่ตลอดเวลา
*...เมื่อเผชิญกับเหตุกาณ์เลวร้ายที่ไม่อาจควบคุมได้ซ้ำซากทำให้เกิดความสิ้นหวังอันเกิดจากการเรียนรู้
*...สมเด็จพระมหาราชินีองค์มีทรงเป็นหนึ่งในผู้ปกครองที่เป็นสตรีไม่กี่คนในประวัติศาสตร์กัมพูชา

**12 พฤษภาคม 2555**
100px- ...ปัจจุบันยังไม่มียาขนานใดที่จะเยียวยาหรือรักษาพิษจากหอยเต้าปูนลายแผนที่ (ในภาพ) ได้- ...ฮิซะชิ โอะวะดะ เป็นชาวญี่ปุ่นคนแรกที่ได้เป็นประธานศาลยุติธรรมระหว่างประเทศ- ...อุลตร้าแมนทิสแบล็ค มีชื่อที่ใช้ในการแข่งขันได้มาจากรายการโทรทัศน์ของญี่ปุ่น นั่นคือ อุลตร้าแมน- ...พืชที่ใช้ชื่อว่าสาคูมีทั้งปาล์ม ไม้ล้มลุก และปรง แต่ปรงสาคูเป็นพืชที่มีพิษต่อตับแม้จะนำมาทำแป้งได้เช่นกัน
*...ภาษาจีนกลางเคยเป็นภาษาต้องห้ามในสมัยสาธารณรัฐประชาชนกัมพูชา

**9 เมษายน 2555**
วัดพระเขี้ยวแก้วเมืองกัณฏี- ...วัดพระเขี้ยวแก้วเมืองกัณฏี (ในภาพ) ซึ่งประดิษฐานพระทันตธาตุของพระพุทธเจ้า เป็นส่วนให้เมืองกัณฎีได้รับขึ้นทะเบียนเป็นแหล่งมรดกโลกของยูเนสโก- ...ภาษาบูรุศซัสกี ไม่มีความเกี่ยวข้องกับภาษาอื่นใดในโลกเลย- ...หนูหริ่งพบได้ทั้งในบ้านเรือนและพื้นที่เกษตรกรรมของมนุษย์ และเป็นศัตรูสำคัญของพืชเช่นเดียวกับหนูสกุลอื่น- ...เว็บไซต์ Library.nu ซึ่งรวมแหล่งดาวน์โหลดหนังสือและตำรากว่า 400,000 เล่ม ปิดตัวลงเพราะถูกสำนักพิมพ์หลายแห่งร่วมกันฟ้องร้อง- ...มาตรฐานการทำงานเต็มเวลาในแต่ละประเทศนั้นแตกต่างกันไป กฎหมายฝรั่งเศสกำหนดให้การทำงานเต็มเวลาอยู่ที่ 35 ชั่วโมงต่อสัปดาห์

**2 เมษายน 2555**
100px- ...อินทรีดำ (ในภาพ) เป็นนกล่าเหยื่อขนาดใหญ่จำพวกอินทรี และจัดเป็นนกเพียงชนิดเดียวเท่านั้นที่อยู่ในสกุล Ictinaetus
*...มหาวิทยาลัยลุนด์ เป็นหนึ่งในมหาวิทยาลัยเก่าแก่ที่มีชื่อเสียงของยุโรป เป็นสถาบันเกี่ยวกับการศึกษาและวิจัยที่ใหญ่ที่สุดในสแกนดิเนเวีย และมักจะถูกจัดอันดับอยู่ในมหาวิทยาลัยดีเด่น 100 ลำดับแรกของโลกเสมอ- ...นกอินทรีหัวขาว ถือเป็นสัญลักษณ์ของประเทศสหรัฐอเมริกา โดยปรากฏในตราประธานาธิบดีสหรัฐอเมริกา และอีกหลายหน่วยงานราชการในประเทศ- ...นักวิทยาศาสตร์บางกลุ่มเสนอว่าไส้ติ่งอาจเป็นที่อาศัยของแบคทีเรียที่เป็นประโยชน์ต่อลำไส้ใหญ่ของมนุษย์- ...จิงโจ้แดงนับเป็นสัตว์มีกระเป๋าหน้าท้องที่มีขนาดใหญ่ที่สุดในโลกในปัจจุบันนี้ที่ยังคงดำรงเผ่าพันธุ์อยู่

**17 มีนาคม 2555**
right- ...ในอินโดนีเซีย นิยมนำสละ (ในภาพ) พันธุ์บาหลีไปทำเป็นน้ำผลไม้ หรือทำไวน์- ...ทหารสหรัฐที่พยายามยับยั้งการสังหารหมู่ที่มีลาย ได้รับจดหมายขู่และมีคนนำสัตว์ตัดแขนขามาส่งหน้าบ้าน- ...เดิมเดอะโรลลิงสโตนส์แต่งเพลงเพนท์อิท, แบล็ก โดยไม่ได้ใส่เครื่องหมายจุลภาคในชื่อเพลง แต่ค่ายเพลงเดคคาได้เติมไปภายหลัง- ...สหพันธ์ประวัติศาสตร์และสถิติฟุตบอลนานาชาติจัดให้ราดาเมล ฟัลกาโอ การ์ซีอาเป็นผู้ยิงประตูดีทีสุดอันดับ 2 เป็นรองเพียงเมสซีเท่านั้น- ...สภาสูงสุดแห่งชาติกัมพูชาจัดประชุมครั้งแรกที่สถานเอกอัครราชทูตกัมพูชาในประเทศไทย กรุงเทพมหานคร เมื่อวันที่ 17 กันยายน พ.ศ. 2533

**27 กุมภาพันธ์ 2555**
right- ...โอโกโปโก (ในภาพ) เป็นสัตว์ประหลาดซึ่งมีรายงานว่าอยู่ในทะเลสาบโอคานากัน- ...น้ำท่วมเป็นปัจจัยหลักในการรักษาความหลากหลายทางชีวภาพของที่ราบน้ำท่วมถึง- ...การทิ้งระเบิดดาร์วิน เป็นการที่ต่างชาติโจมตีออสเตรเลียเที่ยวเดียวครั้งแรกและครั้งใหญ่ที่สุด- ...ไม้ยืนต้นในป่าพรุมีระบบรากแขนงแผ่ออกไปเกาะเกี่ยวกันเพื่อช่วยพยุงลำต้น หากต้นใดต้นหนึ่งล้ม ต้นอื่นจะล้มตามไปด้วย- ...ระหว่างสงครามกลางเมืองอเมริกา ในสมาพันธรัฐอเมริกาได้มีการนำน้ำส้มควันไม้มาเก็บรักษาเนื้อสัตว์และปลาแทนเกลือแม้ประสิทธิภาพไม่ดีเท่า

**29 มกราคม 2555**
right- ... ไอศกรีมแท่ง (ในภาพ) ถือกำเนิดขึ้นเมื่อเด็กชายชาวอเมริกันคนหนึ่งลืมแก้วน้ำโซดาเสียบไม้ทิ้งไว้ที่ชานบ้าน ณ คืนอันหนาวเหน็บคืนหนึ่งใน ค.ศ. 1905- ... Lekima หรือ ม่อนไข่ ในภาษาเวียดนามนั้น ได้นำมาใช้ตั้งชื่อพายุที่เข้าโจมตีเวียดนามเหนือ-กลางใน พ.ศ. 2550- ... โอคิชิทอ เป็นศิลปะการต่อสู้ที่มีรากฐานมาจากกลุ่มปฐมชาติครีที่ราบ ที่ก่อตั้งและพัฒนาโดยนักต่อสู้ป้องกันตัวชาวแคนาดาชื่อ จอร์จ เจ. เลพิน- ... แมนนาทีอินเดียตะวันตก เป็นแมนนาทีขนาดใหญ่ที่สุดในอันดับพะยูน จัดเป็นสปีชีส์ที่แยกจากแมนนาทีแอมะซอนและแมนนาทีแอฟริกา- ... การรั่วไหลของน้ำมันที่มอนทารา ถูกมองว่าเป็นหนึ่งในภัยพิบัติด้านน้ำมันครั้งเลวร้ายที่สุดของออสเตรเลีย

**22 มกราคม 2555**
 ...ใน พ.ศ. 2555 มีการพบค่างแว่นโฮสต์ (ในภาพ) ในประเทศอินโดนีเซีย หลังคาดว่าสูญพันธุ์ไปแล้ว- ...เพลงชาติอุรุกวัยเป็นเพลงชาติที่ยาวที่สุดในโลก คือ มีความยาวห้องเสียง 105 บาร์- ...การรับประทานทุเรียนเทศมีผลต่อโรคพาร์กินสัน เพราะมีแอนโนนาซีนที่เป็นสาเหตุของโรคสูง- ...นิวต์ กิงริช ตัวแทนผู้สมัครรับเลือกตั้งประธานาธิบดีสหรัฐจากพรรครีพับลิกันใน พ.ศ. 2555 เคยถูกสภาล่างสหรัฐลงโทษสำหรับการกล่าวหาทางจริยธรรมใน พ.ศ. 2540- ...คณะผู้เชี่ยวชาญภาษาใกล้สูญพันธุ์เฉพาะกิจของยูเนสโกเสนอนิยามภาษาใกล้สูญพันธุ์ว่า "... เมื่อผู้พูดเลิกใช้ภาษานี้, ใช้ภาษาในอาณาเขตสื่อสารจำนวนลดลงอย่างมาก และหยุดส่งต่อจากรุ่นหนึ่งไปสู่รุ่นต่อไป"

** 16 มกราคม 2555**
สามเอ ไก่ย่างห้าดาวยิม- ...สามเอ ไก่ย่างห้าดาวยิม (ในภาพ) เป็นนักมวยไทยที่ได้รับการสนับสนุนเมื่ออำลาวงการ โดยจะได้รับสิทธิในการเป็นเจ้าของร้านสะดวกซื้อหนึ่งสาขา- ...มูลค่าการร่วมลงทุนในซิลิคอนแวลลีย์คิดเป็นหนึ่งในสามของมูลค่าการร่วมลงทุนทั้งหมดในสหรัฐอเมริกา- ...ไข่เป็นแหล่งกรดอะมิโนจำเป็นทุกชนิด และวิตามินและเกลือแร่หลายชนิด ซึ่งส่วนใหญ่อยู่ในไข่แดง- ...ทรงเจ้าหญิง หรือ ฮิเมะคัต เป็นทรงผมยอดนิยมในปัจจุบัน ซึ่งเชื่อกันว่า มีทรงผมของกุลสตรีญี่ปุ่นสมัยเฮอังเป็นต้นแบบ- ...มายากลของ หลิว เชียน เป็นการแสดงในซีซีทีวีนิวเยียร์สกาลา 2009 ที่ได้รับความนิยมมากที่สุดอันดับสอง รองจากของ จ้าว เบิ่นฉาน

**8 มกราคม 2555**
เสาวรส- ...เปลือกผลอ่อนของเสาวรส (ในภาพ) มีสารประกอบไซยาไนด์ แต่จะหายไป เมื่อนำเปลือกมาผ่านความร้อนสูง- ...คิม จองอึน ผู้นำเกาหลีเหนือคนปัจจุบัน เป็นประมุขแห่งรัฐอายุน้อยที่สุดในโลก- ...กีวีเป็นผลไม้พื้นเมืองของประเทศจีนที่นำมาปลูกในประเทศนิวซีแลนด์ และตั้งชื่อใหม่ตามชื่อนกกีวี- ...ตามข้อมูลกระทรวงมหาดไทย เทศบาลเมืองปู่เจ้าสมิงพราย จังหวัดสมุทรปราการ เป็นเทศบาลเมืองที่มีประชากรมากที่สุดในประเทศไทย- ...ในการวัดคุณภาพอากาศกรุงเทพมหานครตั้งแต่ พ.ศ. 2531 มีฝุ่นละอองสูงกว่ามาตรฐานที่กำหนดไว้เกินค่ามาตรฐาน 108 ครั้ง จากการสำรวจ 1,692 ครั้ง

**1 มกราคม 2555**
right- ...เมื่อบอริส เยลต์ซิน (ในภาพ) ลาออกจากตำแหน่ง มีผู้ประเมินว่าเขาหลงเหลือความนิยมในหมู่ประชากรรัสเซียเพียง 2%- ...ฮู่ต้ง เป็นเว็บไซต์สารานุกรมจีนที่ใหญ่ที่สุด มีบทความมากกว่า 5 ล้านบทความ และอาสาสมัครมากกว่า 2.5 ล้านคน- ...ในการพิจารณาซัดดัม ฮุสเซน มีจำเลยคนหนึ่งถูกตัดสินจำคุกตลอดชีวิต แล้วโทษเปลี่ยนเป็นประหารชีวิตภายหลัง- ...ด้วยผลของการล่าอาณานิคม หมู่เกาะซามัวจึงถูกแบ่งเป็นสองเขตอำนาจ คือ ประเทศซามัวทางตะวันตก และอเมริกันซามัวทางตะวันออก- ...พะอิซุริ หรือกามกิจที่ใช้อวัยวะเพศชายถูไถเสียดสีอยู่ในร่องอกหญิงเพื่อเร้าอารมณ์หรือเพื่อถึงแก่ความเสียวสุดยอดนั้น ก่อโรคส่งผ่านทางเพศสัมพันธ์น้อย เพราะไม่สัมผัสน้ำกามโดยตรง

**21 ธันวาคม 2554**
right- ... โจ ไซมอน (ในภาพ) และ แจ็ค เคอร์บี้ เป็นผู้สร้างตัวละครกัปตันอเมริกา และสามารถทำยอดจำหน่ายหนังสือการ์ตูนเล่มแรกได้เกือบหนึ่งล้านเล่ม- ... ยัง หาญทะเล เป็นนักมวยไทยที่มีชื่อเสียงในยุคมวยคาดเชือก ซึ่งเป็นทั้งลูกศิษย์ และทหารคนสำคัญของกรมหลวงชุมพรเขตรอุดมศักดิ์- ... ทศพล หิมพานต์ เริ่มอัดเทปชุดแรกในอัลบั้ม อาลัยเมรี โดยส่งผลให้ชื่อเสียงของเขาเป็นที่รู้จักไปทั้งประเทศ ด้วยน้ำเสียงรวมถึงการแหล่ที่เป็นเอกลักษณ์- ... แม้ได้รับความนิยมและทำรายได้ดีในต่างประเทศ แต่อะนิเมะ การหายตัวไปของสึซึมิยะ ฮารุฮิ จำต้องเข้าฉายในประเทศไทยเพียงวันเดียวใน พ.ศ. 2554 เพราะอุทกภัยใหญ่ในปีนั้น- ... ประชากรโลกราว 35% ไม่มีฟันกรามซี่สุดท้าย

**7 ธันวาคม 2554**
right- ...เคปเลอร์-22บี (ในภาพ) ได้รับการประกาศจากทางนาซาว่าอาจมีเขตอาศัยได้ รวมทั้งมีการโคจรรอบดาวฤกษ์ที่มีลักษณะเหมือนดวงอาทิตย์- ...จากการสำรวจใน พ.ศ. 2545 พบว่ามีความสูญเสียที่เกิดจากการกัดกร่อนทั่วโลกคิดเป็นอัตราความเสียหายเกิดขึ้นกับประเทศกำลังพัฒนาประมาณร้อยละ 3 - 5 ของผลิตภัณฑ์มวลรวมประชาชาติ- ...ภาพยนตร์ มิชชั่น:อิมพอสซิเบิ้ล ปฏิบัติการไร้เงา ทอม ครูซ ซึ่งรับบทเป็นตัวเอกของเรื่อง ได้แสดงฉากผาดโผนที่ด้านนอกของหอบูร์จคาลิฟา ซึ่งเป็นอาคารที่สูงที่สุดในโลกด้วยตัวเอง โดยปราศจากนักแสดงแทน- ...ดิเอนเตอร์เทนเนอร์ เป็นผลงานประพันธ์ดนตรีสำหรับบรรเลงด้วยเปียโน ได้รับการยกย่องเป็นผลงานที่มีชื่อเสียงที่สุดของจอปลิน- ...ครั้งหนึ่ง กรรมการผู้จัดการของแมทเทลเคยพลาดโอกาสในการผลิตของเล่นตัวละคร สตาร์ วอร์ส ก่อนที่ทางบริษัทจะทำการผลิตตัวละคร ฮีแมน ในเวลาต่อมา

**27 พฤศจิกายน 2554**
right- ...บิ๊กเบน ช.พระราม 6 แชมป์โลก WBC มวยไทย เคยเข้าร่วมแข่งขันโววีนัม (ศิลปะการต่อสู้ในภาพ) โดยได้รับเหรียญเงินในการแข่งขันโววีนัมชิงแชมป์โลกมาแล้วครั้งหนึ่ง- ...มีการคาดเดาในปี ค.ศ. 2007 ว่า ประชากรแมวแดงบอร์เนียวเหลืออยู่น้อยกว่า 2,500 ตัว เพราะสูญเสียที่อยู่อาศัย- ...ฟาบิโอ ปินก้า เป็นนักมวยไทยรายแรก ที่เป็นแชมป์การแข่งขัน THAI FIGHT- ...โรงเรียนวัด เป็นโรงเรียนที่ตั้งอยู่ในธรณีสงฆ์ และโรงเรียนวัดแห่งแรกคือ โรงเรียนวัดมหรรณพาราม (โรงเรียนวัดมหรรณพ์ ในปัจจุบัน)- ...ของเล่นที่สร้างขึ้นจากตัวละคร เพกาซัส เท็มมะ ใน เซนต์เซย์ย่า นั้น เป็นที่ชื่นชมว่ามีรายละเอียดดี แต่ราคาสูงเกินไปสำหรับนักสะสม

**20 พฤศจิกายน 2554**
right- ... ลูกเขยตายแม่ยายทำศพ (ในภาพ) เป็นสมุนไพรไทยที่มีต้นกำเนิดในอเมริกากลาง มีสรรพคุณเป็นทั้งยารักษาโรคและสารเสพติด- ... พ.ศ. 2554 สหประชาชาติประกาศให้เป็นปีสากลแห่งป่าไม้และปีสากลแห่งเคมี- ... ☆MIKA☆ เป็นนักมวยหญิงญี่ปุ่น ใช้ชื่อในการแข่งขันว่า "ดวงดาว มิกะ" โดยชื่อ "ดวงดาว" นั้นมาจากภาษาไทย- ... อัตราการตายเนื่องจากความหิวโหยในเด็ก สูงถึงหกล้านคนต่อปี และประชากรโลกหนึ่งในสิบสองคนขาดอาหาร- ... สำนักงานตรวจสอบบัญชีกลางสหรัฐอเมริกาประเมินมูลค่าความเสียหายที่เกิดจากหนอนอินเทอร์เน็ตตัวแรกของโลกไว้ระหว่าง 10-100 ล้านดอลลาร์สหรัฐ

**13 พฤศจิกายน 2554**
แอนดรูว์ คาร์เนกี- ... มีการจัดให้ แอนดรูว์ คาร์เนกี (ในภาพ) ร่ำรวยที่สุดเป็นอันดับสองในประวัติศาสตร์ โดยคิดตามเงินเฟ้อปัจจุบันแล้ว สินทรัพย์ของเขาอาจสูงถึง 297,800 ล้านดอลลาร์สหรัฐ- ... บิวตี้ฟูล บ๊อกเซอร์ เป็นภาพยนตร์อิงชีวประวัติของปริญญา เจริญผล และประสบความสำเร็จนอกประเทศไทย- ... รัฐบาลไทยศึกษาโครงการบูรณะแม่น้ำสายหลักสี่สายที่ประเทศเกาหลีใต้ เพื่อเป็นแนวทางหนึ่งในการแก้ไขปัญหาอุทกภัยซ้ำซากในไทย- ... เพชรโฮป ชื่อว่าเป็น "เพชรที่มีชื่อเสียงที่สุดในโลก" และเป็นงานศิลปะที่มีผู้เข้าชมมากที่สุดเป็นอันดับสองของโลก รองจากภาพวาดโมนาลิซา- ... นางงามเด็ก จ็อนเบอเน แรมซีย์ ถูกฆ่ารัดคอและตีศีรษะจนตายคาบ้านเมื่ออายุได้หกปีใน ค.ศ. 1996 และยังหาตัวผู้กระทำความผิดมิได้ตราบปัจจุบัน
หมวดหมู่:วิกิพีเดียรู้ไหมว่า